钦定古今图书集成/历象汇编/历法典/第062卷 > 交食历指四
## 钦定古今图书集成/历象汇编/历法典/第062卷 > 交食历指四

《视差》“以天顶为限”第二。〈凡六章。〉

人目在地面，或在地心，仰视天所得日月道相参直
者止有一，不同者无数。过两目之垂线，止一至顶之
线，此外分离，处处各异。

三视差

“视会与实会无异者，惟有正当天顶之一点。过此以
地半径。”以日月距地之远，测太阳及太阴，实有三等
视差。其法：以地半径为一边，以太阳、太阴各距地之
远为一边，以二曜高度为一边，成三角形。用以得高
庳差，一也。又偏南而变纬度，得南北差，二也。以黄道
九十度，限偏左、偏右而变经度，得东西差，三也。因东
西视差，故太阳与太阴会有先后迟速之变。二曜之
会在黄平象限度东，即未得实会而先得视会。若在
黄平象限西，则先得实会而后得视会，所谓“中前宜
减，中后宜加”者也。因南北视差，故太阴距度有广狭，
食分有大小之变。如人在夏至之北，测太阴得南北
视差，即以加于太阴实距南度，以减于实距北度。又
东西南北两视差，皆以黄平象限为主。盖正当九十
度，限绝无东西差，而反得最大。南北差距九十度渐
远，南北差渐小，东西差渐大，至最远乃全与高庳差
为一也。

“三差《恒合》” 为句股形高庳，其弦南北，其股东西，其句至极南，则弦与股合；至极东、极西，则弦与句合。